# Jurnalul Oficial C 239/2012

| | ISSN 1977-1029
  doi:10.3000/19771029.C_2012.239.ron |
| --- | --- |
| Jurnalul Oficial
  al Uniunii Europene | C 239 |
| | |
| Ediţia în limba română | Comunicări şi informări | Anul 559 august 2012 |

ISSN 1977-1029

doi:10.3000/19771029.C_2012.239.ron

Jurnalul Oficial

al Uniunii Europene

C 239

Ediţia în limba română

Comunicări şi informări

Anul 559 august 2012

---

| Informarea nr. | Cuprins | Pagina |
| --- | --- | --- |
| | IV   Informări |
| | INFORMĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE |
| | Comisia Europeană |
| 2012/C 239/01 | Rata de schimb a monedei euro | 1 |

Informarea nr.

Cuprins

Pagina

IV   Informări

INFORMĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE

Comisia Europeană

2012/C 239/01

Rata de schimb a monedei euro

1

| | V   Anunțuri |
| --- | --- |
| | PROCEDURI REFERITOARE LA PUNEREA ÎN APLICARE A POLITICII COMERCIALE COMUNE |
| | Comisia Europeană |
| 2012/C 239/02 | Aviz de deschidere a unei reexaminări intermediare parțiale a măsurilor compensatorii aplicabile importurilor de anumite bare și tije din oțeluri inoxidabile originare din India | 2 |
| | ALTE ACTE |
| | Comisia Europeană |
| 2012/C 239/03 | Publicarea unei cereri în temeiul articolului 6 alineatul (2) din Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare | 5 |
| 2012/C 239/04 | Publicarea unei cereri de înregistrare în temeiul articolului 6 alineatul (2) din Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare | 9 |
| 2012/C 239/05 | Publicarea unei cereri de înregistrare în temeiul articolului 8 alineatul (2) din Regulamentul (CE) nr. 509/2006 al Consiliului privind specialitățile tradiționale garantate din produse agricole și alimentare | 13 |

V   Anunțuri

PROCEDURI REFERITOARE LA PUNEREA ÎN APLICARE A POLITICII COMERCIALE COMUNE

Comisia Europeană

2012/C 239/02

Aviz de deschidere a unei reexaminări intermediare parțiale a măsurilor compensatorii aplicabile importurilor de anumite bare și tije din oțeluri inoxidabile originare din India

2

ALTE ACTE

Comisia Europeană

2012/C 239/03

Publicarea unei cereri în temeiul articolului 6 alineatul (2) din Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare

5

2012/C 239/04

Publicarea unei cereri de înregistrare în temeiul articolului 6 alineatul (2) din Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare

9

2012/C 239/05

Publicarea unei cereri de înregistrare în temeiul articolului 8 alineatul (2) din Regulamentul (CE) nr. 509/2006 al Consiliului privind specialitățile tradiționale garantate din produse agricole și alimentare

13

| RO | |
| --- | --- |

RO

---

IV Informări

INFORMĂRI PROVENIND DE LA INSTITUȚIILE, ORGANELE ȘI ORGANISMELE UNIUNII EUROPENE

Comisia Europeană

| 9.8.2012 | RO | Jurnalul Oficial al Uniunii Europene | C 239/1 |
| --- | --- | --- | --- |

9.8.2012

RO

Jurnalul Oficial al Uniunii Europene

C 239/1

---

Rata de schimb a monedei euro (1)

8 august 2012

2012/C 239/01

1 euro =

| | Moneda | Rata de schimb |
| --- | --- | --- |
| USD | dolar american | 1,2336 |
| JPY | yen japonez | 96,68 |
| DKK | coroana daneză | 7,4438 |
| GBP | lira sterlină | 0,78880 |
| SEK | coroana suedeză | 8,2770 |
| CHF | franc elvețian | 1,2012 |
| ISK | coroana islandeză | |
| NOK | coroana norvegiană | 7,3040 |
| BGN | leva bulgărească | 1,9558 |
| CZK | coroana cehă | 25,173 |
| HUF | forint maghiar | 277,93 |
| LTL | litas lituanian | 3,4528 |
| LVL | lats leton | 0,6963 |
| PLN | zlot polonez | 4,0905 |
| RON | leu românesc nou | 4,5499 |
| TRY | lira turcească | 2,2094 |
| AUD | dolar australian | 1,1704 |
| CAD | dolar canadian | 1,2309 |
| HKD | dolar Hong Kong | 9,5679 |
| NZD | dolar neozeelandez | 1,5177 |
| SGD | dolar Singapore | 1,5375 |
| KRW | won sud-coreean | 1 396,30 |
| ZAR | rand sud-african | 10,1532 |
| CNY | yuan renminbi chinezesc | 7,8473 |
| HRK | kuna croată | 7,4970 |
| IDR | rupia indoneziană | 11 685,79 |
| MYR | ringgit Malaiezia | 3,8272 |
| PHP | peso Filipine | 51,507 |
| RUB | rubla rusească | 39,2460 |
| THB | baht thailandez | 38,883 |
| BRL | real brazilian | 2,5103 |
| MXN | peso mexican | 16,3722 |
| INR | rupie indiană | 68,3600 |

Moneda

Rata de schimb

USD

dolar american

1,2336

JPY

yen japonez

96,68

DKK

coroana daneză

7,4438

GBP

lira sterlină

0,78880

SEK

coroana suedeză

8,2770

CHF

franc elvețian

1,2012

ISK

coroana islandeză

NOK

coroana norvegiană

7,3040

BGN

leva bulgărească

1,9558

CZK

coroana cehă

25,173

HUF

forint maghiar

277,93

LTL

litas lituanian

3,4528

LVL

lats leton

0,6963

PLN

zlot polonez

4,0905

RON

leu românesc nou

4,5499

TRY

lira turcească

2,2094

AUD

dolar australian

1,1704

CAD

dolar canadian

1,2309

HKD

dolar Hong Kong

9,5679

NZD

dolar neozeelandez

1,5177

SGD

dolar Singapore

1,5375

KRW

won sud-coreean

1 396,30

ZAR

rand sud-african

10,1532

CNY

yuan renminbi chinezesc

7,8473

HRK

kuna croată

7,4970

IDR

rupia indoneziană

11 685,79

MYR

ringgit Malaiezia

3,8272

PHP

peso Filipine

51,507

RUB

rubla rusească

39,2460

THB

baht thailandez

38,883

BRL

real brazilian

2,5103

MXN

peso mexican

16,3722

INR

rupie indiană

68,3600

---

(1)  Sursă: rata de schimb de referință publicată de către Banca Centrală Europeană.

---

V Anunțuri

PROCEDURI REFERITOARE LA PUNEREA ÎN APLICARE A POLITICII COMERCIALE COMUNE

Comisia Europeană

| 9.8.2012 | RO | Jurnalul Oficial al Uniunii Europene | C 239/2 |
| --- | --- | --- | --- |

9.8.2012

RO

Jurnalul Oficial al Uniunii Europene

C 239/2

---

Aviz de deschidere a unei reexaminări intermediare parțiale a măsurilor compensatorii aplicabile importurilor de anumite bare și tije din oțeluri inoxidabile originare din India

2012/C 239/02

Comisia Europeană (denumită în continuare „Comisia”) a primit o cerere de reexaminare intermediară parțială în temeiul articolului 19 din Regulamentul (CE) nr. 597/2009 al Consiliului din 11 iunie 2009 privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene (1) (denumit în continuare „regulamentul de bază”).

1.   Cererea de reexaminare

Cererea de reexaminare a fost depusă de Viraj Profiles Vpl. Ltd (denumit în continuare „solicitantul”), un producător-exportator din India (denumită în continuare „țara în cauză”).

Domeniul reexaminării se limitează la analiza subvenționării în ceea ce îl privește pe solicitant.

2.   Produsul care face obiectul reexaminării

Produsul care face obiectul prezentei reexaminări este reprezentat de bare și tije din oțeluri inoxidabile, obținute sau finisate simplu la rece, altele decât barele și tijele cu secțiunea transversală circulară cu un diametru de minimum 80 mm, originare din India, încadrate în prezent la codurile NC 7222 20 21, 7222 20 29, 7222 20 31, 7222 20 39, 7222 20 81 și 7222 20 89 (denumite în continuare „produsul în cauză”).

3.   Măsura existentă

Măsura aflată în prezent în vigoare constă într-o taxă compensatorie definitivă instituită prin Regulamentul de punere în aplicare (UE) nr. 405/2011 al Consiliului (2).

4.   Motivele reexaminării

Cererea formulată în temeiul articolului 19 se bazează pe elemente de probă prima facie furnizate de solicitant, conform cărora, în ceea ce îl privește pe solicitant și în ceea ce privește subvenționarea, circumstanțele pe baza cărora a fost instituită măsura existentă s-au modificat și aceste modificări sunt durabile.

Solicitantul susține că circumstanțele s-au schimbat de la ultima perioada de examinare și că acestea sunt durabile, întrucât se referă la modificări efectuate de guvernul Indiei cu privire la tarifele vamale ad valorem aplicabile deșeurilor de oțel inoxidabil și feronichelului, două materii prime principale pentru fabricarea produsului care face obiectul reexaminării.

Solicitantul a furnizat elemente de probă prima facie care demonstrează faptul că menținerea măsurii la nivelul său actual nu mai este necesară pentru a contrabalansa subvenția care face obiectul unor măsuri compensatorii. Solicitantul a furnizat suficiente elemente de probă care atestă faptul că valoarea subvenției a scăzut cu mult sub nivelul taxei care i se aplică în prezent. Această reducere a nivelului global al subvenției se datorează, în principal, unei scăderi semnificative a avantajelor de care a beneficiat în cadrul sistemului unităților axate pe export (EOUS — Export Oriented Units Scheme).

Prin urmare, menținerea măsurii la nivelul actual, determinat în funcție de nivelul de subvenționare stabilit anterior, nu mai pare a fi necesară pentru a compensa subvenția determinată anterior.

5.   Procedura

Întrucât a stabilit, în urma consultării Comitetului consultativ, că există suficiente elemente de probă pentru a justifica deschiderea unei reexaminări intermediare parțiale, Comisia deschide prin prezentul aviz o reexaminare în conformitate cu articolul 19 din regulamentul de bază.

Ancheta va evalua necesitatea de a continua, de a elimina sau de a modifica măsurile existente în ceea ce îl privește pe solicitant, având în vedere modificarea nivelului de subvenționare a solicitantului ca urmare a efectuării de către guvernul Indiei a unor modificări privind tarifele vamale ad valorem aplicabile deșeurilor de oțel inoxidabil și feronichelului, precum și în urma reducerii considerabile a avantajelor de care acesta a beneficiat în temeiul EOUS.

5.1.   Anchetarea producătorului-exportator

Pentru a obține informațiile pe care le consideră necesare pentru anchetă, Comisia va trimite un chestionar solicitantului, în calitate de producător-exportator, și autorităților din țara exportatoare în cauză. Aceste informații și elementele de probă trebuie să parvină Comisiei în termen de 37 de zile de la data publicării prezentului aviz în Jurnalul Oficial al Uniunii Europene, în lipsa unor dispoziții contrare.

5.2.   Alte informații prezentate în scris

Sub rezerva dispozițiilor prezentului aviz, toate părțile interesate sunt invitate prin prezentul aviz să își facă cunoscute punctele de vedere, să transmită informații și să furnizeze elemente de probă în sprijinul acestora. În lipsa unor dispoziții contrare, aceste informații și elemente de probă trebuie să parvină Comisiei în termen de 37 de zile de la data publicării prezentului aviz în Jurnalul Oficial al Uniunii Europene.

5.3.   Posibilitatea de audiere de către serviciile Comisiei responsabile cu ancheta

Toate părțile interesate pot solicita să fie audiate de serviciile Comisiei responsabile cu ancheta. Orice solicitare de audiere ar trebui să fie formulată în scris și ar trebui să se precizeze motivele acesteia. Pentru audierile privind aspectele referitoare la etapa inițială a anchetei de reexaminare, solicitarea trebuie transmisă în termen de 15 zile de la data publicării prezentului aviz în Jurnalul Oficial al Uniunii Europene. Ulterior, o solicitare de audiere trebuie să se transmită în termenele specifice stabilite de Comisie în comunicarea sa cu părțile.

5.4.   Instrucțiuni pentru prezentarea informațiilor în scris și trimiterea chestionarelor completate și a corespondenței

Toate documentele transmise în scris, inclusiv informațiile solicitate în prezentul aviz, chestionarele completate și corespondența transmisă de părțile interesate pentru care se solicită un tratament confidențial, se marchează drept documente „Limited” (cu acces restrâns) (3).

Tuturor părților interesate care transmit informații care poartă mențiunea „Limited” li se solicită să furnizeze rezumate ale acestora, cu caracter neconfidențial, în temeiul articolului 29 alineatul (2) din regulamentul de bază, care vor fi marcate drept documente destinate consultării de către părțile interesate („For inspection by interested parties”). Aceste rezumate trebuie să fie suficient de detaliate pentru a permite o înțelegere rezonabilă a substanței informațiilor transmise cu titlu confidențial. Dacă o parte interesată care transmite informații confidențiale nu furnizează un rezumat neconfidențial în formatul și de calitatea solicitate, informațiile confidențiale respective pot să nu fie luate în considerare.

Părțile interesate sunt rugate să transmită toate informațiile și cererile în format electronic (informațiile neconfidențiale prin e-mail, cele confidențiale pe CD-R/DVD) și să indice numele, adresa, adresa de e-mail, numerele de telefon și de fax ale părții interesate. Cu toate acestea, toate împuternicirile, certificările semnate și orice actualizare a acestora, care însoțesc răspunsurile la chestionar, se transmit pe suport de hârtie, și anume prin poștă sau în persoană, la adresa de mai jos. În cazul în care o parte interesată nu poate să transmită informațiile și solicitările sale în format electronic, aceasta trebuie să contacteze imediat Comisia în conformitate cu articolul 28 alineatul (2) din regulamentul de bază. Pentru informații suplimentare privind corespondența cu Comisia, părțile interesate pot consulta pagina de internet relevantă de pe site-ul internet al Direcției Generale Comerț: http://ec.europa.eu/trade/tackling-unfair-trade/trade-defence

Adresa Comisiei pentru corespondență este următoarea:

| European Commission |
| --- |
| Directorate-General for Trade |
| Directorate H |
| Office: N105 04/092 |
| 1049 Bruxelles/Brussel |
| BELGIQUE/BELGIË |
| Fax +32 22981767 |
| E-mail: trade-ssb-subsidy@ec.europa.eu |

European Commission

Directorate-General for Trade

Directorate H

Office: N105 04/092

1049 Bruxelles/Brussel

BELGIQUE/BELGIË

Fax +32 22981767

E-mail: trade-ssb-subsidy@ec.europa.eu

6.   Lipsa cooperării

În cazul în care o parte interesată refuză accesul la informațiile necesare sau nu le furnizează în termenul prevăzut sau în cazul în care aceasta obstrucționează în mod semnificativ ancheta, se pot stabili, pe baza datelor disponibile, concluzii pozitive sau negative, în conformitate cu articolul 28 din regulamentul de bază.

Dacă se constată că o parte interesată a furnizat informații false sau înșelătoare, aceste informații pot să nu fie luate în considerare și se pot utiliza datele disponibile.

În cazul în care o parte interesată nu cooperează sau cooperează doar parțial și, în consecință, constatările sunt stabilite pe baza datelor disponibile, în conformitate cu articolul 28 din regulamentul de bază, rezultatul anchetei poate fi mai puțin favorabil acelei părți decât dacă aceasta ar fi cooperat.

7.   Consilierul-auditor

Părțile interesate pot solicita intervenția consilierului-auditor al Direcției Generale Comerț. Consilierul-auditor acționează drept intermediar între părțile interesate și serviciile Comisiei responsabile cu ancheta. Consilierul-auditor analizează cererile de accesare a dosarului, dezbaterile cu privire la caracterul confidențial al documentelor, solicitările de prelungire a termenelor și cererile de audiere transmise de părțile terțe. Consilierul-auditor poate organiza o audiere cu o anumită parte interesată și poate acționa drept mediator pentru a asigura exercitarea pe deplin a drepturilor la apărare ale părților interesate.

Orice solicitare de audiere de către consilierul-auditor trebuie să fie transmisă în scris și să precizeze motivele solicitării. Pentru audierile privind aspectele referitoare la etapa inițială a anchetei de reexaminare, solicitarea trebuie transmisă în termen de 15 zile de la data publicării prezentului aviz în Jurnalul Oficial al Uniunii Europene. Ulterior, o solicitare de audiere trebuie să fie transmisă în termenele specifice stabilite de Comisie în comunicarea sa cu părțile.

Consilierul-auditor va oferi, de asemenea, posibilitatea organizării unei audieri a părților, care să permită prezentarea punctelor de vedere divergente și a contraargumentelor privind aspecte referitoare, printre altele, la subvenționare.

Pentru informații suplimentare și date de contact, părțile interesate pot consulta paginile de internet dedicate consilierului-auditor de pe site-ul internet al Direcției Generale Comerț: http://ec.europa.eu/trade/tackling-unfair-trade/hearing-officer/index_en.htm

8.   Calendarul anchetei de reexaminare

În conformitate cu articolul 22 alineatul (1) din regulamentul de bază, ancheta de reexaminare va fi încheiată în termen de 15 luni de la data publicării prezentului aviz în Jurnalul Oficial al Uniunii Europene.

9.   Prelucrarea datelor cu caracter personal

Toate datele cu caracter personal colectate pe parcursul prezentei anchete de reexaminare vor fi utilizate în conformitate cu Regulamentul (CE) nr. 45/2001 al Parlamentului European și al Consiliului privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (4).

---

(1)  JO L 188, 18.7.2009, p. 93.

(2)  JO L 108, 28.4.2011, p. 3.

(3)  Un document care poartă mențiunea „Limited” este un document considerat confidențial în conformitate cu articolul 29 din regulamentul de bază și cu articolul 12 din Acordul OMC privind subvențiile și măsurile compensatorii. De asemenea, acesta este protejat în temeiul articolului 4 din Regulamentul (CE) nr. 1049/2001 al Parlamentului European și al Consiliului (JO L 145, 31.5.2001, p. 43).

(4)  JO L 8, 12.1.2001, p. 1.

---

ALTE ACTE

Comisia Europeană

| 9.8.2012 | RO | Jurnalul Oficial al Uniunii Europene | C 239/5 |
| --- | --- | --- | --- |

9.8.2012

RO

Jurnalul Oficial al Uniunii Europene

C 239/5

---

Publicarea unei cereri în temeiul articolului 6 alineatul (2) din Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare

2012/C 239/03

Prezenta publicare conferă dreptul de opoziție la cererea de înregistrare în temeiul articolului 7 din Regulamentul (CE) nr. 510/2006 al Consiliului (1). Declarațiile de opoziție trebuie să parvină Comisiei în termen de șase luni de la data prezentei publicări.

DOCUMENT UNIC

REGULAMENTUL (CE) NR. 510/2006

„ORKNEY SCOTTISH ISLAND CHEDDAR”

NR. CE: UK-PGI-0005-0908-03.11.2011

IGP ( X ) DOP ( )

1.   Denumire:

„Orkney Scottish Island Cheddar”

2.   Statul membru sau țara terță:

Regatul Unit

3.   Descrierea produsului agricol sau alimentar:

3.1.   Tip de produs:

| Clasa 1.3: | Brânzeturi |
| --- | --- |

Clasa 1.3:

Brânzeturi

3.2.   Descrierea produsului căruia i se aplică denumirea de la punctul 1:

Brânza „Orkney Scottish Island Cheddar” se produce din lapte obținut la nivel local în interiorul ariei geografice delimitate. Această brânză prezintă niveluri moderate de aciditate pronunțată, gustul rămânând în același timp destul de plin, cu note savuroase de nucă. Aroma este pură și caracteristică pentru brânza cheddar, pasta fiind fermă, dar maleabilă, netedă și compactă. Perioada tipică de maturare a brânzei „Orkney Scottish Island Cheddar” este de 6-18 luni, putând fi obținute astfel profiluri aromatice variate, de la mediu la matur și foarte matur.

Brânza este vândută de obicei în trei profiluri de maturare:

| — | mediu (6-12 luni), cu textură netedă și gust savuros delicat; |
| --- | --- |

—

mediu (6-12 luni), cu textură netedă și gust savuros delicat;

| — | matur (12-15 luni), cu textură netedă și fermă și gust savuros ușor picant; |
| --- | --- |

—

matur (12-15 luni), cu textură netedă și fermă și gust savuros ușor picant;

| — | foarte matur (15-18 luni), cu textură fermă și ușor friabilă și gust savuros cu note picante și cristale de lactat. |
| --- | --- |

—

foarte matur (15-18 luni), cu textură fermă și ușor friabilă și gust savuros cu note picante și cristale de lactat.

Brânza se produce în formă de bloc de 20 kg, iar după maturare se taie în diverse forme și dimensiuni, după nevoie. Formele de brânză sunt fie de tip alb, fie de tip colorat, pasta acestora din urmă având o culoare intensă și uniformă. Brânza colorată este diferită de cea albă datorită adăugării, după pasteurizare, a unui pigment vegetal.

Caracteristicile chimice standard ale produsului sunt următoarele:

| — | umezeală: 33-36 %; |
| --- | --- |

—

umezeală: 33-36 %;

| — | grăsime: 33-36 %; |
| --- | --- |

—

grăsime: 33-36 %;

| — | grăsime în substanța uscată: 50-52 %; |
| --- | --- |

—

grăsime în substanța uscată: 50-52 %;

| — | sare: 1,6-2,1 %; |
| --- | --- |

—

sare: 1,6-2,1 %;

| — | pH: 5,1-5,4 la momentul producției. |
| --- | --- |

—

pH: 5,1-5,4 la momentul producției.

Limitele macrobiologice ale brânzei sunt:

| — | Listeria Monocytogenes absentă în 25 g; |
| --- | --- |

—

Listeria Monocytogenes absentă în 25 g;

| — | enterotoxinele stafilococice absente în 25 g; |
| --- | --- |

—

enterotoxinele stafilococice absente în 25 g;

| — | salmonela absentă în 25 g. |
| --- | --- |

—

salmonela absentă în 25 g.

3.3.   Materii prime (numai pentru produsele prelucrate):

Lapte proaspăt pasteurizat produs în fermele din aria geografică delimitată. Caracteristic pentru acest lapte este faptul că este proaspăt și curat, conține toată smântâna laptelui muls și nu a fost supus niciunei denaturări.

3.4.   Hrană pentru animale (numai pentru produsele de origine animală):

Vacile de lapte sunt hrănite cu iarbă proaspătă și un produs pe bază de nutrețuri însilozate. Vitele sunt ținute pe pășuni timp de șase luni și sunt adăpostite restul anului. Dieta animalelor este suplimentată cu orz produs în cadrul exploatației, napi și borhot de bere obținut de la o distilerie locală. De asemenea, rația este completată cu soia nemodificată genetic (supliment proteic), cu sfeclă de zahăr (supliment energetic) și cu un supliment mineral obținut în afara ariei delimitate.

3.5.   Etape specifice ale producției care trebuie să se desfășoare în aria geografică delimitată:

Toate etapele preparării și producției brânzei „Orkney Scottish Island Cheddar” trebuie să se desfășoare în aria delimitată, inclusiv:

| — | obținerea laptelui; |
| --- | --- |

—

obținerea laptelui;

| — | pasteurizarea și standardizarea laptelui; |
| --- | --- |

—

pasteurizarea și standardizarea laptelui;

| — | prepararea și amestecarea ingredientelor; |
| --- | --- |

—

prepararea și amestecarea ingredientelor;

| — | adăugarea de sare în coagul; |
| --- | --- |

—

adăugarea de sare în coagul;

| — | maturarea și clasificarea brânzei. |
| --- | --- |

—

maturarea și clasificarea brânzei.

3.6.   Norme specifice privind felierea, răzuirea, ambalarea etc.:

Nu este cazul.

3.7.   Norme specifice privind etichetarea:

Nu este cazul.

4.   Delimitare concisă a ariei geografice:

Insulele Orkney, în nordul Scoției

5.   Legătura cu aria geografică:

5.1.   Specificitatea ariei geografice:

Brânza din Orkney este produsă din lapte obținut la nivel local, în insulele Orkney, pe baza unei rețete și a unui proces tradiționale. Producția de „Orkney Scottish Island Cheddar” este îmbinarea dintre priceperea producătorului de brânză și utilizarea laptelui local, obținut în insulele Orkney.

Aria geografică delimitată este formată în cea mai mare parte dintr-un relief colinar, la altitudine joasă, cu terenuri agricole caracterizate de un strat superior al solului adânc și fertil, rezultat din exploatarea agricolă a terenurilor de-a lungul ultimilor 5 000 de ani. Zona este renumită pentru monumentele neolitice, datorită cărora a primit statutul de sit al patrimoniului mondial, și pentru suprafețele extinse care au fost clasificate ca zone sensibile din punct de vedere ecologic (ESA) sau ca situri de interes științific special (SSSI). Apropierea de Curentul Golfului a generat o climă temperată și soluri bogate în iod și sulf, factori care, îmbinați cu faptul că, în preajma miezului verii, datorită latitudinii nordice, ziua este neîntreruptă de noapte, determină existența unor pășuni bogate și luxuriante pentru vacile de lapte, care aparțin în cea mai mare parte raselor Holstein/Friesian și Ayrshire. Acest complex de factori a generat o sursă unică de lapte de calitate superioară pentru fabricarea brânzei, cu extindere restrânsă la această arie geografică.

Producătorul de brânză controlează procesul, monitorizând evoluția acidității, iar când aceasta atinge nivelul corect, brânzarul răstoarnă cuva cu coagulul, lasă zerul să se scurgă și frământă coagulul uscat pe masă. Sărarea coagulului necesită multă îndemânare, deoarece coagulul trebuie să aibă consistența și aciditatea potrivite.

Sarea este aplicată manual, printr-o tehnică asemănătoare cu cea a semănării semințelor prin împrăștiere, utilizată cu mult timp în urmă de numeroase generații de țărani arendași pe câmpurile din Orkney. Este esențial ca această operațiune să fie efectuată cu pricepere, deoarece trebuie să se aplice cantitatea potrivită de sare și să se împrăștie în mod uniform în întregul coagul. În plus, priceperea brânzarului care supraveghează producția de brânză este esențială pentru a garanta menținerea consistenței și a acidității adecvate pe tot parcursul procesului. Sunt necesari mulți ani de experiență pentru ca brânzarul să producă o brânză cu textura și aroma optime. Prin urmare, este nevoie de pricepere și experiență pentru a se garanta o producție constantă de brânză de înaltă calitate.

5.2.   Specificitatea produsului:

„Orkney Scottish Island Cheddar” diferă de alte brânzeturi de tip cheddar tradiționale datorită tehnicii unice de amestecare a coagulului uscat. Această metodă de producție utilizată în prezent a fost introdusă în 1984 grație unei adevărate sinergii de idei a conducerii fabricii, care se străduia să producă brânză cheddar în mod eficient, în timp scurt, dar și cu un element distinctiv în comparație cu brânzeturile de tip cheddar tradiționale. A fost creată astfel o brânză cu pastă fermă și densă, iar prin utilizarea laptelui standardizat se obține o brânză cu pastă și textură consistente tot timpul anului, cu aromă bogată și desăvârșită.

Amestecarea coagulului uscat este o adaptare a rețetei tradiționale de cheddar. Cuva este răsturnată pe masa de prelucrare, iar coagulul nu este lăsat să devină compact după scurgerea zerului. Coagulul este amestecat în continuu până se adaugă sarea, apoi este lăsat să se înmoaie. Procesul prevede ca sărarea să se efectueze la aproximativ 3 ore și 20 de minute după adăugarea cheagului, indicele de aciditate trebuind să fie de 0,28. Astfel, brânza dobândește o textură compactă, iar sărarea este efectuată manual, cu pricepere, sarea fiind aplicată pe o bucată mai mică de coagul, rezultatul fiind o distribuire mai omogenă decât în cazul brânzei cheddar produse în mod tradițional. Apoi coagulul este lăsat să se solidifice în blocuri alcătuind turnuri, după care brânza este împachetată și lăsată la maturat între leațuri legate.

5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP):

Producția de brânză în Orkney datează de sute de ani, de pe vremea când se făcea agricultură la scară foarte mică (crofting), soțiile agricultorilor arendași suplimentând veniturile foarte modeste prin vânzarea surplusului de brânzeturi de casă. De asemenea, unele brânzeturi erau păstrate în lăzile pentru fulgi de ovăz pentru a suplimenta alimentația din lungile luni de iarnă.

Prima fabrică de lactate a fost înființată în Kirkwall în 1946, ca urmare a creșterii producției de lapte menite a hrăni cele 60 000 de persoane din forțele armate și serviciile auxiliare aflate pe insule în timpul celui de Al Doilea Război Mondial. Era produsă o brânză cu pastă tare, în forme cilindrice, paralelipipedice sau rotunde căptușite, conform tradiției, cu un material textil, până când, datorită creșterii producției de lapte, s-a făcut trecerea la o metodă de producție mai modernă și a fost creată o rețetă de brânză cheddar, odată cu noua fabrică deschisă în 1958. Această rețetă de cheddar a fost modificată apoi în 1984 prin introducerea unei „tehnici de amestecare a coagulului uscat”, după o perioadă de testare a acestei variații inovatoare față de rețeta tradițională de cheddar.

„Orkney Scottish Island Cheddar” s-a bucurat de succes, câștigând premii în cadrul unor competiții importante precum Nantwich International Show (Gold Mild White 2009), Royal Highland Show (Gold and Best Scottish Exhibit 2009), The Bath and West Show (1st Mild White 2007), British Cheese Awards (Gold Mild White 2006) și Great Yorkshire Cheese And Dairy Show (1st mild White 2010).

Produsul a fost inclus, de asemenea, în meniul prestigiosului Langham Hotel din Londra, iar celebrul bucătar Nick Nairn a afirmat în 2009: „Calitatea brânzei cheddar din Orkney se datorează climei unice a insulelor și metodei de amestecare a coagulului uscat. Este deosebit de bună pentru gătit, spre deosebire de unele tipuri de cheddar, datorită metodei de producție, care face ca la topire să rezulte mai puțin ulei. Folosind cheddar din Orkney la gătit, se pot obține mâncăruri mai cremoase și aromate.”

Trimitere la publicarea caietului de sarcini:

[Articolul 5 alineatul (7) din Regulamentul (CE) nr. 510/2006]

http://archive.defra.gov.uk/foodfarm/food/industry/regional/foodname/products/documents/orkney-scottish-island-cheddar-pgi-120320.pdf

---

(1)  JO L 93, 31.3.2006, p. 12.

---

| 9.8.2012 | RO | Jurnalul Oficial al Uniunii Europene | C 239/9 |
| --- | --- | --- | --- |

9.8.2012

RO

Jurnalul Oficial al Uniunii Europene

C 239/9

---

Publicarea unei cereri de înregistrare în temeiul articolului 6 alineatul (2) din Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare

2012/C 239/04

Prezenta publicare conferă dreptul de opoziție la cererea de înregistrare în temeiul articolului 7 din Regulamentul (CE) nr. 510/2006 al Consiliului (1). Declarațiile de opoziție trebuie să parvină Comisiei în termen de șase luni de la data prezentei publicări.

DOCUMENT UNIC

REGULAMENTUL (CE) NR. 510/2006 AL CONSILIULUI

„SALMERINO DEL TRENTINO”

NR. CE: IT-PGI-0005-0964-17.02.2012

IGP ( X ) DOP ( )

1.   Denumire:

„Salmerino del Trentino”

2.   Statul membru sau țara terță:

Italia

3.   Descrierea produsului agricol sau alimentar:

3.1.   Tip de produs:

| Clasa 1.7. | Pești, moluște, crustacee proaspete și produse derivate |
| --- | --- |

Clasa 1.7.

Pești, moluște, crustacee proaspete și produse derivate

3.2.   Descrierea produsului căruia i se aplică denumirea de la punctul 1:

Indicația geografică protejată „Salmerino del Trentino” este atribuită peștilor din familia salmonidelor crescuți în aria de producție delimitată la punctul 4 și aparținând speciei păstrăvului arctic Salvelinus alpinus L. La momentul comercializării, păstrăvii trebuie să prezinte următoarele caracteristici: culoare gri-verde sau brună, cu partea dorsală și părțile laterale presărate cu mici pete albicioase, galbene sau roșii, neînconjurate de nuanțe; înotătoarea dorsală și cea caudală sunt gri, celelalte înotătoare fiind portocalii, cu margine anterioară albă. Coeficientul de condiție (Condition Factor) trebuie să fie de până la 1,10 în cazul peștilor de până la 400 de grame și de până la 1,20 în cazul peștilor de peste 400 de grame. Carnea trebuie să prezinte un conținut total de grăsimi de maximum 6 %. Carnea este albă sau de culoarea cărnii de somon și are consistență fermă, fină, slabă și uscată și gust delicat de pește, cu o ușoară aromă de apă dulce, fără gust rezidual de nămol. Aromele improprii produsului trebuie să fie limitate, cu un conținut de geosmină mai mic de 0,9 μg/kg.

3.3.   Materii prime (numai pentru produsele prelucrate):

—

3.4.   Hrană pentru animale (numai pentru produsele de origine animală):

Rația alimentară trebuie să îndeplinească cerințele consolidate prin tradiție, respectând întocmai utilizarea consecventă consacrată în timp. Tocmai de aceea, hrana utilizată trebuie să fie lipsită de OMG și certificată corespunzător, în conformitate cu legislația în vigoare.

Pentru a contribui la evidențierea calității tipice a cărnii produsului cu indicație geografică protejată „Salmerino del Trentino”, sunt admise următoarele materii prime:

| 1. | cerealele, boabele și produsele și subprodusele derivate, inclusiv concentratele proteice; |
| --- | --- |

1.

cerealele, boabele și produsele și subprodusele derivate, inclusiv concentratele proteice;

| 2. | semințele uleioase și produsele și subprodusele derivate, inclusiv concentratele proteice și uleiurile; |
| --- | --- |

2.

semințele uleioase și produsele și subprodusele derivate, inclusiv concentratele proteice și uleiurile;

| 3. | semințele de leguminoase și produsele și subprodusele derivate, inclusiv concentratele proteice; |
| --- | --- |

3.

semințele de leguminoase și produsele și subprodusele derivate, inclusiv concentratele proteice;

| 4. | făina obținută din tuberculi și produsele și subprodusele derivate, inclusiv concentratele proteice; |
| --- | --- |

4.

făina obținută din tuberculi și produsele și subprodusele derivate, inclusiv concentratele proteice;

| 5. | produsele și subprodusele derivate din pește și/sau crustacee, inclusiv uleiurile; |
| --- | --- |

5.

produsele și subprodusele derivate din pește și/sau crustacee, inclusiv uleiurile;

| 6. | făina de alge marine și derivatele; |
| --- | --- |

6.

făina de alge marine și derivatele;

| 7. | produsele pe bază de sânge provenit de la nerumegătoare. |
| --- | --- |

7.

produsele pe bază de sânge provenit de la nerumegătoare.

Rația alimentară furnizată trebuie să fie alcătuită în așa fel încât să satisfacă nevoile animalelor în diversele etape ale ciclului de creștere. Sunt admiși toți aditivii destinați hranei animalelor definiți în legislația în vigoare. Culoarea tipică somonului trebuie să fie obținută prin utilizarea cu preponderență a pigmentului carotenoid astaxantină și/sau a carotenoidelor de origine naturală.

3.5.   Etape specifice ale producției care trebuie să se desfășoare în aria geografică delimitată:

Etapele creșterii, care cuprind stadiile de alevin, puiet și păstrăv arctic adult și operațiunile de tăiere trebuie să se desfășoare în aria delimitată la punctul 4.

3.6.   Norme specifice privind felierea, răzuirea, ambalarea etc.:

Produsul prelucrat trebuie pus în vânzare în tăvițe de polistiren sub folie de plastic și/sau în lăzi de polistiren sub folie de plastic și/sau în pungi vidate și/sau ambalat în atmosferă modificată. În ceea ce privește categoria comercială, păstrăvii arctici sunt comercializați ca produs proaspăt: întreg, eviscerat, filé și/sau feliat.

Exemplarele comercializate ca produs întreg și/sau eviscerat trebuie să cântărească minimum 170 g.

Produsul comercializat ca filé și/sau feliat trebuie să cântărească minimum 80 g.

3.7.   Norme specifice privind etichetarea:

Pe fiecare unitate de comercializare/ambalaj trebuie să figureze, cu caractere clare, indelebile, care să poată fi distinse cu claritate de orice altă informație, mențiunea „Indicazione Geografica Protetta” sau acronimul „I.G.P.”.

Această ultimă mențiune trebuie tradusă în limba țării în care este comercializat produsul.

Este interzisă adăugarea oricăror alte specificații care nu sunt prevăzute în mod expres.

Pe fiecare unitate de comercializare/ambalaj trebuie să figureze, în mod foarte vizibil, pe etichetă sau direct pe ambalaj, logoul prezentat în cele ce urmează. Eventual, logoul poate fi reprodus în nuanțe de gri.

Image

De asemenea, pe etichetă sau pe fiecare ambalaj în parte trebuie să figureze și simbolul european de identificare a produselor IGP. Pe etichetă sau pe un marcaj specific, trebuie să fie indicate numărul sau codul de referință al producătorului și/sau al lotului de produse.

4.   Delimitarea concisă a ariei geografice:

Aria de producție a IGP „Salmerino del Trentino” cuprinde întregul teritoriu al provinciei autonome Trento și comuna Bagolino din provincia Brescia. Așadar, teritoriul delimitat cuprinde principalele cursuri de apă din Trentino și din văile laterale, cu afluenții lor.

5.   Legătura cu aria geografică:

5.1.   Specificitatea ariei geografice:

Teritoriul în cauză s-a format prin suprapunerea mai multor cicluri de eroziune glacială și fluvială. Din punct de vedere morfologic, este un teritoriu predominant muntos și caracterizat de văi săpate mai mult sau mai puțin adânc în substratul geologic și corespunzătoare tuturor bazinelor hidrografice din zona delimitată. Clima ariei în care se crește păstrăvul arctic „Salmerino del Trentino” IGP este caracteristică zonelor alpine, cu precipitații frecvente, adesea cu ninsori în lunile de iarnă și cu temperaturi răcoroase chiar și în perioada verii. Pe acest teritoriu există zăpezi și ghețari permanenți din care provine toată apa utilizată pentru creșterea păstrăvilor arctici.

În ceea ce privește oligoelementele (magneziu, sodiu, potasiu), compoziția apelor de izvor din Trentino prezintă valori inferioare în comparație cu media europeană, ceea ce face ca aceste ape să fie extrem de favorabile dezvoltării păstrăvilor arctici.

Cursurile de apă care alimentează instalațiile în care sunt crescuți păstrăvii în Trentino sunt caracterizate de o calitate biologică optimă cu valori IBE (indice biotic extins) mai mari de 8, ceea ce corespunde cu clasa de calitate I sau II.

5.2.   Specificitatea produsului:

Principalele caracteristici ale păstrăvului arctic „Salmerino del Trentino” sunt coeficientul de condiție foarte redus, conținutul de grăsimi și proprietățile gustative ale cărnii. Carnea păstrăvului arctic „Salmerino del Trentino” IGP este fermă, fină, slabă și uscată, cu un gust delicat de pește și cu o ușoară aromă de apă dulce, fără gust rezidual de nămol.

5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP):

Calitățile „Salmerino del Trentino” se datorează în mod direct caracteristicilor geomorfologice și climatice ale ariei delimitate, mai ales apei utilizate, care, provenind din ghețarele și zăpezile permanente din zonă, este foarte abundentă, are un grad ridicat de oxigenare, o calitate chimică, fizică și biologică bună și o temperatură medie scăzută, de obicei sub 10 °C din noiembrie și până în martie.

Râurile și torentele au ape reci și sărace în nutrimente, ceea ce determină o creștere lentă care afectează în mod negativ aspectul cantitativ al producției dar, pe de altă parte, evidențiază caracteristicile calitative ale cărnii, precum consistența sporită, gustul mai bun și conținutul mai redus de lipide. În plus, caracteristicile pozitive ale apelor din Trentino îngreunează dezvoltarea în râuri și în torente a microalgelor nedorite și a metaboliților acestora, precum geosmina, care, asimilată prin branhii, determină gustul de nămol al cărnii. Grație disponibilității din abundență a apei și datorită înclinării terenurilor, cele mai multe dintre păstrăvăriile din Trentino sunt formate din bazine aflate la niveluri diferite, ceea ce permite reoxigenarea naturală a apei și deci menținerea condițiilor optime de creștere și dezvoltare pentru păstrăvii arctici.

Așadar, aceste caracteristici, îmbinate cu factorii climatici, au permis producerea unor păstrăvi arctici cu caracteristici diferite de cele ale păstrăvilor crescuți la câmpie și în zonele limitrofe.

Păstrăvul arctic este crescut de mult timp, această cultură având o tradiție îndelungată și bine consolidată. Practica creșterii în bazin datează din secolul al XIX-lea, în 1879 fiind construită la Torbole o păstrăvărie menită a răspândi practica pisciculturii și a repopula apele publice cu alevini de păstrăv. Au urmat apoi primele crescătorii de pește private, construite în 1891 la Predazzo, în 1902 la Giustino și în 1926 la Tione, urmate de multe altele după cel de Al Doilea Război Mondial. Această tradiție s-a consolidat prin înființarea în 1975 a Asociației crescătorilor de păstrăvi din Trentino (Associazione dei Troticoltori Trentini), care a avut un rol important în relansarea creșterii păstrăvilor în această arie de producție, astfel încât denumirea „Salmerino del Trentino” s-a răspândit foarte mult în limbajul curent și comercial, fapt demonstrat de facturi, etichete și materiale publicitare.

Trimitere la publicarea caietului de sarcini:

[Articolul 5 alineatul (7) din Regulamentul (CE) nr. 510/2006]

Administrația actuală a lansat procedura națională de opoziție, prin publicarea propunerii de recunoaștere a IGP „Salmerino del Trentino” în Gazzetta Ufficiale della Repubblica Italiana nr. 303 din 30 decembrie 2011.

Textul consolidat al caietului de sarcini este disponibil la adresa:

http://www.politicheagricole.it/flex/cm/pages/ServeBLOB.php/L/IT/IDPagina/3335

sau

accesând direct pagina principală a site-ului internet al Ministerului Politicilor Agricole, Alimentare și Forestiere (http://www.politicheagricole.it), făcând clic pe „Qualità e sicurezza” (în partea superioară dreaptă a ecranului) și apoi pe „Disciplinari di Produzione all’esame dell’UE”.

---

(1)  JO L 93, 31.3.2006, p. 12.

---

| 9.8.2012 | RO | Jurnalul Oficial al Uniunii Europene | C 239/13 |
| --- | --- | --- | --- |

9.8.2012

RO

Jurnalul Oficial al Uniunii Europene

C 239/13

---

Publicarea unei cereri de înregistrare în temeiul articolului 8 alineatul (2) din Regulamentul (CE) nr. 509/2006 al Consiliului privind specialitățile tradiționale garantate din produse agricole și alimentare

2012/C 239/05

Prezenta publicare conferă dreptul de opoziție la cererea de înregistrare în temeiul articolului 9 din Regulamentul (CE) nr. 509/2006 al Consiliului (1). Declarațiile de opoziție trebuie să parvină Comisiei în termen de șase luni de la data prezentei publicări.

CERERE DE ÎNREGISTRARE A UNEI STG

REGULAMENTUL (CE) NR. 509/2006 AL CONSILIULUI

„MOULES DE BOUCHOT”

NR. CE: FR-TSG-0007-0048-28.12.2006

1.   Denumirea și adresa grupului solicitant:

| Denumire: | Groupement des mytiliculteurs sur bouchots (GMB) |
| --- | --- |
| Adresă: | 122 rue de Javel |
| 75015 Paris |
| FRANCE |

Denumire:

Groupement des mytiliculteurs sur bouchots (GMB)

Adresă:

122 rue de Javel

75015 Paris

FRANCE

Tel.

+33 112974844

Fax

—

E-mail:

gmb@cnc-france.com

2.   Statul membru sau țara terță:

Franța

3.   Caietul de sarcini:

3.1.   Denumirea (denumirile) propusă (propuse) pentru înregistrare:

„Moules de bouchot”

Cererea de înregistrare se referă la denumirea „moules de bouchot” doar în limba franceză.

Pentru comercializare, este posibilă adăugarea unei precizări suplimentare care poate fi tradusă în celelalte limbi oficiale ale Uniunii Europene, precum că produsul a fost „obținut conform tradiției franceze”.

3.2.   Denumirea:

|  | este specifică în sine |
| --- | --- |
| ☒ | exprimă caracterul specific al produsului agricol sau alimentar |



este specifică în sine

☒

exprimă caracterul specific al produsului agricol sau alimentar

Prin cultivarea pe pari (bouchot) se înțelege producția de midii pe stâlpi verticali, aliniați și plantați în mod ordonat, descoperiți integral sau parțial la nivelul cel mai scăzut al mareelor.

3.3.   A se indica dacă s-a solicitat rezervarea denumirii în temeiul articolului 13 alineatul (2) din Regulamentul (CE) nr. 509/2006:

| ☒ | Înregistrare cu rezervarea denumirii |
| --- | --- |
|  | Înregistrare fără rezervarea denumirii |

☒

Înregistrare cu rezervarea denumirii



Înregistrare fără rezervarea denumirii

3.4.   Tip de produs:

| Clasa 1.7. | Pești, moluște, crustacee proaspete și produse derivate |
| --- | --- |

Clasa 1.7.

Pești, moluște, crustacee proaspete și produse derivate

3.5.   Descrierea produsului agricol sau alimentar căruia i se aplică denumirea de la punctul 3.1:

Domeniul de aplicare al acestui caiet de sarcini se referă doar la produsele care poartă denumirea „moules de bouchot”, adică midiile de crescătorie produse exclusiv pe pari, pe terenuri tidale, după capturarea de larve în mediul natural. Midiile pescuite sau produse prin orice altă metodă de creștere sunt excluse.

Midiile care beneficiază de denumirea de specialitate tradițională garantată „moules de bouchot” sunt midii proaspete, întregi și vii.

Pentru producerea „moules de bouchot” se cultivă două specii: Mytilus edulis și Mytilus galloprovincialis (sau hibrizi între aceste două specii).

Aceste specii sunt selecționate pentru capacitatea lor de a se dezvolta:

| — | în condițiile de cultivare pe terenuri tidale definite în prezentul caiet de sarcini; |
| --- | --- |

—

în condițiile de cultivare pe terenuri tidale definite în prezentul caiet de sarcini;

| — | conform metodelor și duratei de cultivare care permit garantarea specificității și regularității produselor. |
| --- | --- |

—

conform metodelor și duratei de cultivare care permit garantarea specificității și regularității produselor.

Astfel, caracteristicile anatomice și organoleptice ale „moules de bouchot” sunt legate atât de caracteristicile proprii acestor specii, cât și de modul de producție specific al acestora.

3.5.1.   Caracteristici anatomice

Cochilia este compusă din două valve netede, cu formă regulată, a căror culoare variază de la brun-închis la gri-albăstrui și care prezintă striații concentrice care arată creșterea. Grosimea minimă a scoicilor este de 12 mm.

Midiile se caracterizează prin faptul că posedă două organe specifice: piciorul care asigură deplasarea și glanda producătoare de bissus – filamente care asigură fixarea pe un suport.

Metoda de producție pe pari, pe terenuri tidale, pe care apa le descoperă în mod frecvent la reflux, permite:

| — | obținerea de mușchi aductori puternici, pentru a menține cochilia închisă pe toată perioada expunerii la aer; |
| --- | --- |

—

obținerea de mușchi aductori puternici, pentru a menține cochilia închisă pe toată perioada expunerii la aer;

| — | obținerea unei cochilii mai rezistente și mai solide la momentul recoltării, deoarece expunerea frecventă a cochiliei la aer și la soare antrenează întărirea ei. |
| --- | --- |

—

obținerea unei cochilii mai rezistente și mai solide la momentul recoltării, deoarece expunerea frecventă a cochiliei la aer și la soare antrenează întărirea ei.

Midiile produse pe pari se disting prin raportul carne-cochilie ridicat și în special prin omogenitatea loturilor de midii din acest punct de vedere. Acest raport este măsurat printr-un indice pe scara Lawrence & Scott care, în cazul „moules de bouchot”, are o valoare de cel puțin 100.

În plus „moules de bouchot” nu conțin corpuri străine (crabi, fire de nisip) și au cochilia curată (fără alge, mâl sau nisip), deoarece atunci când se instalează sfoara sau plasa tubulară (boudin) pe stâlp se respectă o distanță minimă de 30 de centimetri între sol și nivelul inferior al sforii sau al plasei tubulare.

3.5.2.   Caracteristici organoleptice

Culoarea cărnii preparate variază de la crem la galben-portocaliu, intensitatea culorii fiind dată de alimentația midiilor (conținutul în caroten și vitamina A al fitoplanctonului) și de stadiul fiziologic (faza de reproducție). Carnea midiilor „moules de bouchot” este onctuoasă, catifelată și deloc făinoasă, metoda de producție asigurând o mai bună rezistență a moluștei la expunerea la aer (pentru produsul ambalat, transportat, depozitat și pus în vânzare).

În măsura în care nu există contact cu solul, prin această metodă de producție se evită ca midiile să capete un gust sau un miros dezagreabil, precum cel de mâl.

Modalitățile de măsurare a unora dintre aceste criterii la loturile de midii gata de comercializare sunt specificate în partea 3.6 referitoare la metoda de producție.

3.6.   Descrierea metodei de producție a produsului agricol sau alimentar căruia i se aplică denumirea de la punctul 3.1:

Producția de „moules de bouchot” cuprinde următoarele etape:

3.6.1.   Instalarea parilor

Midiile sunt cultivate pe parcele sau părți de parcele situate în interiorul zonei de cultivare aflate pe teren tidal. Acestea se definesc ca zone litorale afectate de mișcarea valurilor, situate între limitele superioare și cele inferioare ale amplitudinii mareelor, a căror lărgime este invers proporțională cu declivitatea țărmului în momentul mareelor maxime.

Șirurile de stâlpi sunt dispuse în paliere succesive, din partea superioară a terenului tidal către larg. Palierele din amonte constituie un loc de depozitare pentru midiile care sunt suficient de mari pentru consumul uman.

Fiecare parcelă de pari cuprinde șiruri de stâlpi verticali dispuse paralel unele față de altele și perpendicular pe coastă, repartizarea și densitatea maxime fiind următoarele:

| — | 350 de stâlpi per linie triplă de 100 m; |
| --- | --- |

—

350 de stâlpi per linie triplă de 100 m;

| — | 250 de stâlpi per linie dublă de 100 m; |
| --- | --- |

—

250 de stâlpi per linie dublă de 100 m;

| — | 200 de stâlpi per linie simplă de 100 m. |
| --- | --- |

—

200 de stâlpi per linie simplă de 100 m.

3.6.2.   Capturarea și transportul larvelor

Diferitele stadii de dezvoltare ale midiilor sunt denumite după cum urmează:

—   larvă pediveligeră: atunci când dimensiunea sa redusă îi permite încă să se deplaseze. Larvele pediveligere capturate pe colectoare (sfori de cânepă și/sau de cocos) pot încă să se desprindă de acestea, fie folosindu-și piciorul pentru a se cățăra, fie lăsându-se să plutească în coloana de apă;

—   puiet: atunci când fixarea devine sigură pe un colector, înainte de implantarea pe stâlpi;

—   tineret: atunci când puietul excedentar este prelevat pentru a fi introdus în plase tubulare în vederea fixării pe un stâlp [această operațiune este denumită „budinaj” (boudinage)];

—   midie tânără: după implantarea definitivă a puietului sau a tineretului pe stâlpi.

3.6.2.1.   Capturarea larvelor de midii pe colectoare

Această etapă preliminară cultivării „moules de bouchot” constă propriu-zis în a favoriza fixarea larvelor pediveligere de midii pe suporți naturali adaptați, formați din fibre naturale și biodegradabile, denumiți „colectoare”.

Capturarea se realizează în locuri adaptate de pe litoralul marin, declarate și recunoscute ca atare, care figurează în cadastrul maritim cu un cod de identificare ce permite o localizare precisă de către autoritățile competente ale statului în cauză. Capturarea se face în locuri care sunt în mod natural bogate în larve pediveligere de midii aduse de curenții marini.

De asemenea, capturarea se poate face și direct pe stâlpi.

3.6.2.2.   Transportul larvelor pediveligere de midii pe colectoare

Există numeroase ferme de midii care nu au zone de capturare în apropiere. În acest caz, sforile trebuie aduse din zonele de capturare până la diferitele zone de cultivare.

Odată fixate bine, larvele pediveligere se transformă în puiet, care se dezvoltă apoi pe sforile plasate în ariile de adaptare situate în interiorul zonei de cultivare sau direct pe stâlp.

3.6.3.   Cultivarea midiilor pe pari și recoltarea

3.6.3.1.   Însămânțarea

Însămânțarea constă în rularea și fixarea pe stâlpi a sforilor cu puiet.

Însămânțarea mai poate însemna și rularea pe stâlpi a unor plase tubulare, în care a fost introdus tineret.

Tineretul provine din puietul crescut în fermă și extras din excedentul de pe alți stâlpi însămânțați în același an de producție.

În cazul excepțional al unei penurii de larve pe sfori și cu autorizarea autorităților competente ale statului în cauză, este posibil să se pescuiască tineret, pentru a fi introdus în plase tubulare, din colonii naturale supuse controlului sanitar prevăzut de reglementările în vigoare ale statul respectiv pentru fermele de producție.

În orice caz, produsele de incubator sau de pepinieră sunt excluse.

Midiile sunt cultivate pe pari, pe parcele sau părți de parcele situate pe terenuri tidale. Cultivarea „moules de bouchot” este o cultivare pe stâlpi verticali cu o înălțime maximă de 6 metri, parțial îngropați și inamovibili de îndată ce s-a fixat tineretul pe ei. Înălțimea până la care este însămânțat stâlpul este limitată la 3,50 metri.

În momentul implantării pe stâlp se respectă o distanță minimă de 30 de centimetri între sol și nivelul inferior al sforii sau plasei tubulare.

3.6.3.2.   Cultivarea

Această etapă – începând de la implantarea pe pari și până la operațiunile care preced punerea în vânzare – durează minimum 6 luni și maximum 24 de luni.

Cultivarea pe stâlp constă în plasarea unui număr optim de indivizi. În cursul dezvoltării lor, midiile situate în stratul exterior cresc mai repede decât cele situate mai aproape de stâlp. Midiile pot fi transferate pe noi stâlpi în cursul dezvoltării lor: stratul exterior de midii este cules și introdus într-o plasă tubulară care este rulată apoi în jurul unui nou stâlp. Această operațiune se numește budinaj.

Astfel, animalele pot fi transferate pe noi stâlpi de mai multe ori pe parcursul dezvoltării lor.

Tuburile astfel formate sunt fixate în general pe stâlpi situați în partea superioară a terenului tidal.

3.6.3.3.   Recoltarea

Recoltarea are loc după încheierea perioadei de cultivare definite la punctul 3.6.3.2. Ea constă în culegerea ciorchinilor de midii de pe pari și se poate face fie manual, fie mecanic.

Adunarea midiilor căzute la piciorul parilor este interzisă.

3.6.4.   Purificarea și depozitarea

Etapa de purificare și de depozitare începe după recoltarea midiilor și se încheie cu ambalarea.

3.6.4.1.   Purificarea

Această operațiune se realizează dacă este necesar, pentru a se asigura că midiile sunt adecvate consumului uman, în conformitate cu reglementările în vigoare în statul în care sunt produse și în care sunt comercializate.

Purificarea se realizează după recoltare:

| — | fie prin punerea midiilor în rezervă, în recipiente închise, lamelate, în cadrul unor parcele sau părți de parcele situate în interiorul terenurilor tidale unde sunt cultivate „moules de bouchot”; |
| --- | --- |

—

fie prin punerea midiilor în rezervă, în recipiente închise, lamelate, în cadrul unor parcele sau părți de parcele situate în interiorul terenurilor tidale unde sunt cultivate „moules de bouchot”;

| — | fie prin imersarea midiilor, în recipiente închise, lamelate, în bazine nesubmersibile alimentate cu apă de mare, amenajate în centrele de purificare sau în centrele de expediere. |
| --- | --- |

—

fie prin imersarea midiilor, în recipiente închise, lamelate, în bazine nesubmersibile alimentate cu apă de mare, amenajate în centrele de purificare sau în centrele de expediere.

Atunci când midiile sunt puse în rezervă și apoi ținute în bazin, durata totală a purificării nu poate depăși 15 zile.

3.6.4.2.   Depozitarea

Această etapă se poate desfășura fie la producători (a se vedea etapa de cultivare), dacă este vorba de producători-furnizori, fie la un centru de expediere (sau de ambalare) agreat. Depozitarea este o etapă de conservare a produselor înaintea ambalării, care se face prin depozitarea în bazine submersibile sau nesubmersibile după etapa de purificare (dacă este necesară).

Durata depozitării este de maximum 15 zile de la ieșirea din apa zonei de cultivare și până la ambalare. Durata petrecută în bazine nesubmersibile este de maximum 8 zile.

3.6.5.   Ambalarea (sau etapa de expediere)

După eventuala punere în rezervă sau trecere printr-un bazin de purificare, midiile sunt desfăcute din ciorchini, spălate și triate în centrele de expediere.

Distanța minimă între barele grilajelor utilizare la calibrarea midiilor este fixată la 12 mm.

Pentru a beneficia de denumirea de specialitate tradițională garantată „moules de bouchot”, loturile ambalate trebuie să conțină midii cu o grosime de cel puțin 12 mm, ponderea midiilor cu o grosime mai mică de 12 mm fiind de maximum 5 %.

Raportul minim carne-cochilie este calculat conform unui indice pe scara Lawrence & Scott, după cum urmează:

indice = greutatea uscată a cărnii * 1 000/(greutatea totală – greutatea cochiliei).

Se poate utiliza un indice „simplificat”, măsurat după cum urmează:

indice simplificat = greutatea cărnii după preparare/greutatea totală înainte de preparare.

Midiile selectate pentru STG trebuie să prezinte un indice pe scara Lawrence & Scott de minimum 100.

Raportul carne-cochilie al midiilor gata de ambalare poate fi modificat în cazul unor circumstanțe excepționale (adică atunci când condițiile naturale de alimentare sunt nefavorabile) pentru o anumită recoltă, la decizia autorităților competente ale statului în cauză în urma unei cereri justificate. Aceste valori nu pot fi însă în niciun caz mai mici cu 10 % față de raportul minimum de 100.

De asemenea, midiile trebuie:

| — | să aibă un aspect exterior curat; |
| --- | --- |

—

să aibă un aspect exterior curat;

| — | să fie vii. |
| --- | --- |

—

să fie vii.

„Moules de bouchot” se ambalează și se comercializează în recipiente cu o capacitate maximă de 15 kg. De asemenea, se pot ambala și comercializa în saci de 2-15 kg sau în caserole de 0,5-7 kg.

3.6.6.   Vânzarea către consumatori

Fiecare ambalaj individual de „moules de bouchot” trebuie să poarte o etichetă care să conțină:

| — | Denumirea specialității tradiționale garantate „Moules de bouchot”, înscrisă:






  — | cu caractere de dimensiunea cea mai mare de pe etichetă; |
| --- | --- | --- |

—

Denumirea specialității tradiționale garantate „Moules de bouchot”, înscrisă:

—

cu caractere de dimensiunea cea mai mare de pe etichetă;

| — | cu caractere identice ca înălțime și lățime; |
| --- | --- |

—

cu caractere identice ca înălțime și lățime;

| — | cu caractere de aceeași culoare; |
| --- | --- |

—

cu caractere de aceeași culoare;

| — | într-un bloc unitar. |
| --- | --- |

—

într-un bloc unitar.

| — | Mențiunea „spécialité traditionnelle garantie” (specialitate tradițională garantată), și logoul „STG”, imediat înainte sau după denumirea specialității tradiționale garantate, fără alt text între ele. |
| --- | --- |

—

Mențiunea „spécialité traditionnelle garantie” (specialitate tradițională garantată), și logoul „STG”, imediat înainte sau după denumirea specialității tradiționale garantate, fără alt text între ele.

| — | Toate celelalte mențiuni, în special mențiunile obligatorii în temeiul reglementărilor generale, trebuie separate în mod distinct de denumirea STG. |
| --- | --- |

—

Toate celelalte mențiuni, în special mențiunile obligatorii în temeiul reglementărilor generale, trebuie separate în mod distinct de denumirea STG.

3.7.   Caracterul specific al produsului agricol sau alimentar:

Caracterul specific al „moules de bouchot” se datorează următoarelor proprietăți, conferite de condițiile și metodele de cultivare și de durata cultivării, care permit garantarea specificității și regularității produsului:

O cochilie dură

Metoda de producție în zone pe care apa le descoperă frecvent la reflux și expunerea frecventă a cochiliei la aer și la soare pe care o presupune antrenează întărirea acesteia. Acesta este motivul pentru care cochilia „moules de bouchot” este foarte solidă.

Un mușchi aductor puternic și o textură onctuoasă, catifelată și deloc făinoasă

Metoda de producție în zone pe care apa le descoperă frecvent la reflux permite, de asemenea, obținerea unor mușchi aductori puternici, meniți să mențină închisă cochilia pe durata întregii perioade de expunere la aer. Textura cărnii rămâne onctuoasă, catifelată și deloc făinoasă deoarece cochilia rămâne foarte bine închisă în etapele de ambalare, transport, depozitare și punere în vânzare.

Culoarea variind de la crem la galben-portocaliu a cărnii preparate

Midiile de crescătorie sunt suficient de bine distanțate într-un mediu în care alimentația fitoplanctonică este abundentă, ceea ce conferă cărnii acestora o culoare intensă care variază de la crem la nuanțe mai mult sau mai puțin pronunțate de galben-portocaliu. Maximum 10 % din midii prezintă o altă culoare.

Curățenia și absența mirosului de mâl și a corpurilor străine

„Moules de bouchot” prezintă o cochilie curată, nu conțin corpuri străine (crabi, fire de nisip) și nici nu au miros sau gust de mâl, deoarece atunci când se instalează o sfoară sau o plasă tubulară pe stâlp se respectă o distanță minimă de 30 de centimetri între sol și nivelul inferior al sforii sau al plasei tubulare. Prin urmare midiile de pe stâlp nu intră în contact cu solul.

Raportul omogen carne-cochilie, cu un indice minim de 100

Distanțarea omogenă și densitatea scăzută a stâlpilor pe terenul tidal, precum și atenția acordată distribuirii regulate a midiilor pe înălțimea stâlpilor permit ca midiile să fie repartizate în mod regulat în ansamblul masei de apă disponibile pe terenul tidal.

Astfel, midiile pot profita de elementele nutritive care circulă la diversele adâncimi ale apei, ceea ce permite atingerea unui raport carne-cochilie omogen, cu o valoare minimă de 100 pe scara Lawrence & Scott.

3.8.   Caracterul tradițional al produsului agricol sau alimentar:

Caracterul tradițional al „moules de bouchot” are la bază următoarele proprietăți:

| — | această cultură se practică întotdeauna pe stâlpi de lemn aliniați și plantați vertical; |
| --- | --- |

—

această cultură se practică întotdeauna pe stâlpi de lemn aliniați și plantați vertical;

| — | creșterea midiilor este asigurată doar de elemente nutritive prezente în mediul marin. |
| --- | --- |

—

creșterea midiilor este asigurată doar de elemente nutritive prezente în mediul marin.

Activitatea de cultivare constă în supravegherea cu atenție a produsului de către crescătorul de midii și în transferarea tineretului în vederea obținerii unei creșteri omogene a tuturor animalelor cultivate.

3.8.1.   Cultura pe stâlpi de lemn

Tradiția culturii midiilor pe pari datează din 1235. Istoria povestește că un irlandez, Patrick Walton, a naufragiat în 1235 în golful Aiguillon; „singurul supraviețuitor, el s-a instalat în Esnandes și, pentru a-și asigura traiul, s-a apucat să prindă păsări cu ajutorul unei plase speciale, numită «filet d'allouret», care era întinsă deasupra nivelului mării și prinsă pe țăruși mari înfipți în mâl. Curând, el a observat că pe acești țăruși se fixau midii ale căror creștere și calitate erau superioare celor ale midiilor sălbatice. S-a hotărât atunci să încerce să cultive aceste moluște” (Marteil, 1979).

În acest scop, el a plantat rânduri de stâlpi pe care se puteau fixa și dezvolta midiile. A dat acestor stâlpi numele de bouchots – „nume de origine celtică provenind din bout (gard) și din choat sau chot (din lemn)”. (Marteil, 1979).

Acest tip de cultură se practică și în ziua de azi după aceste principii. Mijloacele utilizate au evoluat un pic, ținând seama de inovațiile tehnologice.

De-a lungul secolelor, cei câțiva autori care au fost interesați de mitilicultură au insistat, în scrierilor lor, asupra faptului că practicile puse la punct de irlandezul Walton nu au suferit prea multe schimbări în timp. Astfel, Coste (1855) scrie „practicile pe care [Walton] le-a instituit au fost atât de potrivite pentru nevoile permanente ale noii industrii încât, la aproape opt secole după aceea, ele constituie în continuare o regulă pentru comunitățile în patrimoniul cărora au intrat”.

Începând din 1930, țărușii sunt înlocuiți cu stâlpi (trunchiuri de arbori mai solide, cu un diametru mai mare decât cel al țărușilor tradiționali, care nu erau prea rezistenți).

Modificările pe care le-au suferit instalațiile după 1950 se datorează primelor decrete prin care se reglementa mitilicultura. În fapt, statul a devenit proprietarul terenurilor, pe care le concesionează și le supraveghează; nu mai este permisă dispunerea parilor în V, deoarece favorizează în mod considerabil acumularea de mâl pe teren. De atunci, stâlpii se repartizează în linii paralele, perpendiculare pe țărm. Instalarea lor este reglementată, dar regulile variază de la o regiune la alta, deoarece condițiile de mediu, caracteristicile solului, curenții, bogăția în elemente nutritive și mulți alți factori variază în funcție de zonă.

Metoda de producție evoluează în scopul creșterii randamentului, însă stâlpii plantați, aliniați, constituie în continuare baza instalațiilor folosite.

3.8.2.   Etajarea parilor

În 1855, Coste precizează că parii pot fi eșalonați în până la patru etaje.

Această practică de dispunere în spaliere pe terenurile tidale se folosește și în ziua de azi. Utilizând declivitatea terenului tidal, șirurile de stâlpi sunt dispuse în paliere succesive, din partea superioară a terenului tidal către larg. Palierele din amonte constituie un loc de depozitare pentru midiile care sunt suficient de mari pentru consumul uman.

3.8.3.   Utilizarea exclusiv a mediului natural

Aceste scoici sunt cultivate exclusiv în mediul lor natural. Fecundarea se face în continuare în mod natural, în mare, fără intervenție umană, alimentația este constituită exclusiv din fitoplancton natural, viu, și niciun tratament chimic nu se utilizează pe parcursul creșterii lor în mediul marin.

3.9.   Cerințe minime și proceduri pentru verificarea caracterului specific:

| Elementele care trebuie verificate | Praguri | Metodă de evaluare | Frecvența minimă a verificării |
| --- | --- | --- | --- |
| Amplasarea stâlpilor | 100 % din stâlpi pe teren tidal | Verificare vizuală și/sau documentară | 20 % din operatori în fiecare an |
| Densitatea stâlpilor | Maximum:






  — | 350 stâlpi/100 m (șiruri triple) |

Elementele care trebuie verificate

Praguri

Metodă de evaluare

Frecvența minimă a verificării

Amplasarea stâlpilor

100 % din stâlpi pe teren tidal

Verificare vizuală și/sau documentară

20 % din operatori în fiecare an

Densitatea stâlpilor

Maximum:

—

350 stâlpi/100 m (șiruri triple)

| — | 250 stâlpi/100 m (șiruri duble) |
| --- | --- |

—

250 stâlpi/100 m (șiruri duble)

| — | 200 stâlpi/100 m (șiruri simple) |
| --- | --- |

—

200 stâlpi/100 m (șiruri simple)

Verificare documentară

20 % din operatori în fiecare an

Absența contactului cu solul sau cu mâlul

100 % din stâlpi

Verificare vizuală și/sau documentară

20 % din operatori în fiecare an

Ciclul de cultură pe stâlpi „bouchot”

100 % din producție

Verificare vizuală și/sau documentară

20 % din operatori în fiecare an

Durata ciclului de cultură pe stâlpi „bouchot”

Minimum 6 luni și maximum 24 de luni

Verificare documentară

De 2 ori pe an

Culoarea cărnii preparate

De la crem la galben-portocaliu

Maximum 10 % din midii de culoare diferită

Măsurare

De 2 ori pe an

Examen analitic

Indice Lawrence & Scott mai mare sau egal cu 100 și grosimea scoicii mai mare sau egală cu 12 mm

maximum 5 % din midii cu grosime mai mică de 12 mm

Măsurare și/sau verificare documentară

De 2 ori pe an

Plus autocontrol la fiecare 2 luni

4.   Autoritățile sau organismele care verifică respectarea caietului de sarcini:

4.1.   Denumirea și adresa:

| Denumire: | CERTIS |
| --- | --- |
| Adresă: | Immeuble Le Millepertuis |
| Les Landes d'Apigné |
| 35650 Le Rheu |
| FRANCE |

Denumire:

CERTIS

Adresă:

Immeuble Le Millepertuis

Les Landes d'Apigné

35650 Le Rheu

FRANCE

Tel.

+33 299608282

E-mail:

certis@certis.com.fr

|  Public(ă) | ☒ Privat(ă) |
| --- | --- |

 Public(ă)

☒ Privat(ă)

4.2.   Sarcini specifice ale autorității sau organismului respectiv:

Organism de certificare acreditat în conformitate cu standardul EN 45011, responsabil cu verificarea respectării caietului de sarcini în Franța. Organismul de control indicat este responsabil cu controlul întregului caiet de sarcini.

---

(1)  JO L 93, 31.3.2006, p. 12.

---